柯震東張艾嘉同機飛康城 前輩面前自曝「糟糕」行徑
2024年05月19日 15:01
東網電視
更多新聞短片
台灣金馬獎係台灣電影最權威獎項，今年金馬執委會發起「金馬前進坎城（港譯：康城）」計畫，尋日（18日）金馬得主、台灣型男柯震東與金馬影后張艾嘉同機赴法，柯震東就走去八卦前輩做咩，點知對方一個舉動足以令佢羞愧大叫「我好糟糕！」
柯震東搭飛機撞正同張艾嘉同機，佢就發現70歲嘅影后成程機都喺度刨劇本，令佢自嘆不如謂：「我跟張艾嘉張姐同一班飛機！我上廁所的時候看到姐在看劇本寫筆記畫重點……然後我在脆（社交平台）上問腳太大怎麼辦……我真的好糟糕……但我還是好無聊！大家這兩篇都還是可以陪我聊天！謝謝！」不過之後佢好識做，活動上都有同好兄弟陳柏霖邀請張艾嘉合照，以緩和機上尷尬一幕。
有網友竟安慰佢指個個人都唔同嘅，不過亦有網友搞笑寸佢「但你現在也沒有劇本可以看？不然你想一下下一部要拍甚麼」、「要不要去試試張姐認不認得你？」「等你有靈感，就有事做惹(大概吧)」。撞正聽日就係520（網絡情人節），有粉絲亦好奇柯震東明天會同邊個一齊過。